அது மட்டுமில்லாமல் தமிழீழத்துக்கும் அடிக்கடி சென்றுவந்தவர், தமிழீழப் பகுதி இளைஞர்களுக்கும் குறிப்பாக விடுதலைப்புலிகளின் நிழல் அரசுக் காலத்தில் கணினிகளைப் பயன்படுத்துவதற்கு முன்னின்று பணியாற்றினார். தன் சொந்த செலவில் ஈழத்து இளைஞர்களுக்கு கணினிகளை வழங்கி, அவர்களின் கணினிக் கல்விக்கு உதவியாக இருந்தார். கூடவே கணினியில் தமிழின் பயன்பாட்டை எளிமையாக்கவும் உழைத்தார். அதையொட்டி கணினி மென்பொருள் தொடர்பாக, இளைஞரைப் போல புதிதாகப் படித்து பட்டங்களையும் பெற்றார். ஒலிக்குறிப்புகளை தமிழ் எழுத்தாக்கிப் பதியும் வசதியை உருவாக்கும் ஆய்வுப்பணியில் செயல்பட்டுக்கொண்டிருந்தார்.